O S N O V N A Š K O L A

 **VJEKOSLAVA PARAĆA**

S O L I N

KLASA: 602-02/13-01/27

URBROJ: 2180/01-08-01-13-1

**IZVJEŠĆE O RADU ŠKOLE**

**NA KRAJU**

**ŠKOLSKE GODINE 2012./2013.**

SOLIN, 2. rujna 2013. godine

**SADRŽAJ:**

1. OSNOVNI PODACI O ŠKOLI
2. UVJETI RADA

1. Obilježja školskog područja

2. Materijalni uvjeti

3. Učiteljski kadar i ostali zaposlenici

1. ORGANIZACIJA RADA

1. Podaci o učenicima, razrednim odjelima i organizaciji nastave

2. Godišnji kalendar rada škole

 IV. KULTURNA I JAVNA DJELATNOST

 V. ZDRAVSTVENO-SOCIJALNA I EKOLOŠKA ZAŠTITA UĈENIKA

 VI. INTERNO STRUĈNO USAVRŠAVANJE

 VII. RAD STRUĈNIH ORGANA, STRUĈNIH SURADNIKA I ORGANA

 UPRAVLJANJA

1. Rad učiteljskog vijeća

2. Rad razrednih vijeća

3. Rad razrednika

4. Rad stručnih suradnika

5. Rad školskog odbora, vijeća roditelja i vijeća učenika

6. Rad tajništva i administrativno – tehničke službe

 VIII. REALIZACIJA NASTAVNOG PLANA I PROGRAMA –

 ANALIZA ODGOJNO-OBRAZOVNIH POSTIGNUĆA

1. Planiranje i programiranje svih oblika nastavnog plana i programa

2. Realizacija nastavnog plana i programa

3. Rad i postignuća u redovnoj i izbornoj nastavi

4. Rad s učenicima koji rade po prilagođenom programu, dopunska nastava, dodatna nastava

 i izvannastavne aktivnosti

IX. PRIJEDLOG MJERA ZA STVARANJE ADEKVATNIJIH UVJETA RADA I

 MJERA ZA UNAPREĐIVANJE ODGOJNO-OBRAZOVNOG RADA

1. **OSNOVNI PODACI O ŠKOLI:**

Naziv škole: Osnovna škola Vjekoslava Paraća

Adresa: 21210 Solin, Dudini 17

Tel./ fax.: 021-217-876

Tel./ fax.: 021-217-590

E-mail adresa:1. os-solin-002@skole.htnet.hr

 2. os-v.parac@st.htnet.hr

Web: os-vparac-solin.skole.hr

Broj učenika: 602

Broj razrednih odjela: 28

Ukupan broj zaposlenih: 60

Područne škole: Vranjic, Obala pomoraca 51, 21211 Vranjic

Ravnatelj: Đuro Baloević; e-mail: djuro.baloevic@st.htnet.hr

1. **UVJETI RADA**
2. **Obilježja školskog područja**

Osnovna škola Vjekoslava Paraća Solin je jedna od tri osnovne škole na području grada Solina.

Centralna škola nalazi se u Sv. Kaju, a područna škola je u Vranjicu.

Zgrada centralne škole izgrađena je 1970. godine za 29 razrednih odjela i zadovoljavala je tadašnje pedagoške norme. Porast broja učenika (2005./2006. čak 1058) povećao je broj razrednih odjela na 44, a zbog nedostatka prostora nastava je organizirana u tri smjene.

Ovakva situacija je bila do početka školske godine 2006./2007. kada je započela s radom nova Osnovna škola kraljice Jelene (na predjelu Priko Vode) u koju je prešao veći broj učenika i djelatnika. Iz toga proizlaze u posljednjim školskim godinama, velike promjene u organizaciji rada škole i bitno olakšanje i rasterećenje.

Školsko područje se proteže na 5 - 6 kilometarskoj površini.

Ono je dislocirano, raspršeno i dijeli se na:

* područje Svetog Kaja (koje je zapadni dio teritorija grada Solina i graniči s gradom Kaštela), a neposredno je uz matičnu školu te područje na istoku grada Solina koje graniči s područjem grada Splita

Ukupno 93 učenika od 1. - 8.razreda se prevozi s područja Dračevca, Bilica I. i II.,

Zoranićeve, Splitske i Solinske ulice, a udaljenost je 5,5 kilometara od matične škole.

Školi pripada i područna škola Vranjic u kojoj se izvodi nastava od 1. do 4. razreda. Učenici s tog područja od 5. - 8. razreda se prevoze đačkim autobusima svakodnevno u matičnu školu u Svetom Kaju u Solinu (ukupno 58 učenika).

Navedena područja nemaju kvalitetnih kulturnih, javnih, zdravstvenih i drugih urbanih sadržaja i riječ je o rubnim područjima grada Solina i grada Splita koja nisu u dovoljnoj mjeri kvalitetno urbanizirana i ne pružaju dovoljno kvalitetne uvjete života lokalnog stanovništva.

1. **Materijalni uvjeti**

Tijekom ove školske godine nastavljeno je uređenje prostora i okoliša škole te stvaranje kvalitetnijih uvjeta rada.

Prije svega treba istaknuti: izmjena svih prozora na katu s južne strane školske zgrade, uređenje cjelokupnog prostora školskog atrija (hol) - ocrtavanje jedne strane hola.

Nastavna sredstva i pomagala se redovito nadopunjuju svake godine.

Niz godina MZOS ne ispunjava obveze prema školama za nabavku knjižnog lektirnog fonda za učenike, a škola skromnim vlastitim sredstvima nabavlja stručnu literaturu.

1. **Učiteljski kadar i ostali zaposlenici**

Popunjenost stručnim kadrom je potpuna i sukladna zakonskim propisima, nema nestručno zastupljene nastave, sve je veći broj djelatnika s visokom stručnom spremom, a nastavni kadar je bitno pomlađen. Posebno treba istaknuti ekipiranost stručne službe škole (pedagog, psiholog, defektolog, knjižničar) koji su svi u radnom odnosu na puno radno vrijeme. Pripravnički staž završili i položili stručni ispit: .

Na kraju ove školske godine u mirovinu su otišli učitelji: Ivanka Zečević, Frane Ljubetić, Tonći Buličić i Marija Bočina, čime se dodatno pomlađuje nastavni kadar.

Broj učitelja i stručnih suradnika: 48

Broj učitelja razredne nastave: 15

Broj učitelja predmetne nastave: 29

Broj stručnih suradnika: 4

Tehničko i ostalo osoblje: 11

Broj pripravnika: 2

Broj mentora i savjetnika: 4

Broj voditelja ŽSV-a: 3

Kvalifikacijska struktura zaposlenih na kraju školske godine: VSS - 33, VŠS – 17, SSS – 5, OŠ - 4, UKUPNO: 59.

1. **ORGANIZACIJA RADA**
2. **Podaci o učenicima, razrednim odjelima i organizaciji nastave**

|  |  |  |  |
| --- | --- | --- | --- |
|  | Razredna nastava | Predmetna nastava | Ukupno |
| Učenika | Odjela | Učenika | Odjela | Učenika | Odjela |
| Matična škola  | 247 | 11 | 311 | 13 | **558** | **24** |
| PŠ Vranjic | 44 | 4 | 0 | 0 | **44** | **4** |
| Ukupno | **291** | **15** | **311** | **13** | **602** | **28** |

U ovoj školskoj godini nastava se izvodi u dvije smjene i to: smjena ¨A” 12 odjela (1.a, 2.a, 2.b, 3.a, 4.a, 5.a-b, 6.a-b, 7.a, 8.a-b) i smjena “B” 12 odjela (1.b-c, 2.c, 3.b, 4.b-c, 5.c, 6.c, 7.b-c, 8.c-d). Prva i druga smjena se izmjenjuju tjedno s početkom u 8.00 i 14.00 sati, a satovi traju 45’. Završetak nastave u jutarnjoj smjeni je u 13:10, a u poslijepodnevnoj u 19:10 sati.

U jednoj smjeni su manji dio učenika neputnika i učenici putnici (Vranjic, Dračevac, Bilice – ukupno 151 učenik), a u drugoj su isključivo učenici neputnici. Nastava se odvija u petodnevnom radnom tjednu, a smjene se izmjenjuju tjedno.

U Vranjicu su 4 razredna odjela od 1. do 4. razreda s nastavom u jutarnjoj smjeni (ukupno 44 učenika).

Prijevoz učenika putnika odvija se bez značajnijih problema. Od prošle školske godine prijevoznik je Prijevoznički obrt Stipe Boban iz Solina.

1. **Godišnji kalendar rada škole**

Nastava je počela u 1. polugodištu 3. rujna, a završila 21. prosinca 2012.godine. U II. polugodištu nastava je započela 14. siječnja, a završila 14. lipnja 2013.godine. Tijekom nastavne godine ostvareno je 177 nastavnih dana i 2 nenastavna radna dana.

1. **KULTURNA I JAVNA DJELATNOST**

Plan je ostvaren u cijelosti, a posebno je za naglasiti prisutnost učenika na 4 kazališne i filmske predstave, školske priredbe (prijam prvaša, Dani kruha, Božić, Sv. Lucija, Sv. Nikola, Dan škole, završna svečanost podjela nagrada učenicima sudionicima županijskih natjecanja), aktivnosti uz blagdan Svetog Kaja i Svetog Martina, obilježavanje Međunarodnog dana obitelji (na gradskoj razini).

U školi se redovito obilježavaju mnogi značajni datumi i događaji iz hrvatske povijesti kroz razne oblike aktivnosti (priredbe, izložbe, posjete, satovi razrednika, povijesti, hrvatskoga jezika, nastava u prirodi).

Početkom nastavne godine djelatnici MUP-a održali su predavanje za “prvašiće” pod nazivom “Što znam i kako se ponašam u prometu”, a tijekom proljeća i na Prometnom poligonu za učenike 4.-ih i 5.-ih razreda. Hrvatski školski športski savez u 2.c razredu u našoj školi provodi program “Univerzalne sportske škole”. Posebno se ističu aktivnosti u realizaciji UNICEF-ovog projekta ¨Za djecu Afrike¨ i projekta Međunarodne eko-škole jer posjedujemo zlatni (trajni) status eko škole.

Ove godine posebno treba istaknuti sudjelovanje u realizaciji europskog i gradskog projekta „Stope Svetog Martina“ koji je ostvaren uz značajne rezultate učenika i učitelja u PŠ Vranjic.

1. **ZDRAVSTVENO-SOCIJALNA I EKOLOŠKA ZAŠTITA UĈENIKA**

U predviđenom programu rada Nastavnog zavoda za javno zdravstvo Splitsko-dalmatinske županije realizirano je cijepljenje učenika, sistematski pregledi učenika 5. i 8. razreda, sistematski pregledi pri upisu u 1.razred, profesionalna orijentacija učenika 8.-ih razreda, ciljani sistematski pregledi prema odabiru, oslobođenje od nastave TZK, predavanja o zdravstvenom odgoju i realizaciji zdravstvenog kurikuluma, suradnja s nastavnim osobljem kao i pregled sanitarno – tehničkog stanja škole.

1. **INTERNO STRUĈNO USAVRŠAVANJE**

1. Rad stručnih aktiva razredne nastave, kao i predmetne nastave je redovit, a realizira se prema potrebi, a obvezatno na početku i kraju pojedinog polugodišta. Većina aktiva se bavila problemima i pitanjima nabavke nastavnih sredstava, opreme, priručnika, obilježavanja pojedinih datuma, humanitarnim akcijama, planovima i programima, zaduženjima u nastavnom procesu, izvješćima sa seminara, elementima i mjerilima vrednovanja učenika i izrade okvirnih vremenika pisanih provjera znanja.

2. Učitelji i stručni suradnici redovito su prisustvovali stručnim skupovima u organizaciji Agencije za odgoj i obrazovanje, županijskih stručnih vijeća i drugih stručnih organizacija i udruga.

3. Ove školske godine stručno je napredovala jedna učiteljica: Vesna Maršić.

1. **RAD STRUĈNIH ORGANA, STRUĈNIH SURADNIKA I ORGANA**

**UPRAVLJANJA**

1.Ukupno je održano čak šesnaest (16) sjednica Učiteljskog vijeća na kojima se raspravljala i analizirala cjelokupna problematika škole.

Učiteljsko vijeće razmatralo je slijedeće stručne teme: Pravilnik o načinima, postupcima i elementima vrednovanja učenika u OŠ i SŠ, Godišnji plan i program rada škole, Školski kurikulum, Ostvarivanje Godišnjeg plana i programa rada škole i Školskog kurikuluma, Okvirni vremenik pisanih provjera znanja, Obilježavanje Dana kruha, Organizacija nastave i rada škole, Planovi aktivnosti po mjesecima, Nastavni rad s djecom s poteškoćama - predavanje, Kurikulum zdravstvenog odgoja, Poslovi i obveze uz početak školske godine, Kalendar rada škole, Međunarodno istraživanje o učenju i poučavanju TALIS 2013. (NCVVO), Projekt Razvoj završnih ispita na kraju obrazovnih ciklusa (NCVVO), Elektronski upis učenika u srednje škole, Upisi učenika u I. razred srednje škole u školskoj godini 2013./2014., Protokol o postupanju u slučaju seksualnog nasilja (studeni 2012.), Projekt FP-7 ATOPICA, predlaganje i izbor članova ŠO, Projekt Stope Svetog Martina, imenovanje povjerenstava, Stručno usavršavanje učitelja i stručnih suradnika škole, Prijedlozi za napredovanje učitelja, Projekt UNICEF-a ¨Škole za Afriku¨, Kućni red škole, Obilježavanje Dana škole, Pedagoška dokumentacija, Pedagoške mjere, Popravni ispiti, Natjecanja i smotre učenika OŠ, Učeničke ekskurzije, Projektni eko-dani, Analize uspjeha učenika, zamolbe i zahtjevi roditelja i drugo.

2. Održane su po 3 sjednice Razrednih vijeća gdje se nakon svakog polugodišta analizirao uspjeh svakog razreda, odnosno poteškoće u učenju pojedinih učenika, kao i ponašanje učenika, a održane su u pojedinim RO i dodatne sjednice (prema potrebi).

3. Rad razrednika je bio vrlo dobar. Oni su redovito pratili uspjeh učenika u učenju i vladanju, te organizirali pomoć slabijim učenicima. Također su organizirali izlete, te posjete kinu, kazalištu, izložbama. Pohvalna je suradnja razrednika s ostalim članovima razrednih vijeća, SRS i posebno s roditeljima učenika.

4. Službu čine: knjižničarka, pedagoginja, psiholog i defektologinja (svi na puno radno vrijeme).

Školska služba ostvarila je zapaženo unapređenje svoje aktivnosti i pomoći učenicima, učiteljima i roditeljima škole.

Služba je napravila niz programa: profesionalne orijentacije, stručne opservacije, prevencije ovisnosti, sistematske preglede i cijepljenje učenika, prevencije i obrade nasilja među djecom, satova razrednika, roditeljske sastanke i drugo.

Ostvaren je upis u prvi razred i formirani odjeli prvog i petog razreda.

Individualnim radom (kontinuirani i diskontinuirani stručni tretman- psiholog, logoped, pedagog) obuhvaćeno je 108 učenika, a poseban rad odnosio se na 19 učenika s rješenjem županijskog Ureda državne uprave (teškoće u učenju, teškoće u ponašanju, kombinirane teškoće i drugo). Jedan učenik prati nastavu uz pomoć osobnog asistenta/pomoćnika u nastavi.

Suradnja s roditeljima obavlja se putem individualnih razgovora ili predavanja na roditeljskim sastancima.

Kontinuirana je i vrlo dobra suradnja stručnog tima i školskog liječnika te suradnja s odgojnim skupinama pri našoj školi koje organizira i vodi Centar za odgoj – Split u koje je uključeno 20 učenika škole.

5. Održano je 12 sjednica Školskog odbora, tri sjednice Vijeća roditelja i dvije sjednice Vijeća učenika, gdje su na dnevnom redu bila kadrovska pitanja, analize odgojno-obrazovnih rezultata, donošenje temeljnih pravnih i stručnih dokumenata škole, tekući problemi i aktivnosti koji se javljaju tijekom godine i ostali poslovi iz nadležnosti ovih tijela.

Tijekom travnja 2013. godine, a nakon provedbe zakonske procedure predlaganja i izbora, konstituiran je novi saziv članova školskog odbora.

6. Tajništvo i administrativno-tehnička služba svoj posao obavljaju prema planu rada i tu nemam nikakvih poteškoća. Normativna djelatnost škole usklađena je ili se usklađuje s novim zakonskim propisima.

7. Ravnatelj:

Osobita pozornost posvećena je praćenju kvalitete odgojno-obrazovnog procesa u školi, programu rasterećenja učenika, pomoći učiteljima – početnicima ili na zamjenama.

Značajan dio vremena posvećen je pomoći učenicima s problemima u ponašanju i učenju, te se strpljivošću i pružanjem mogućnosti slobodnog iznošenja problema (sandučić povjerenja i rad Vijeća učenika u školi) postigla veća ozbiljnost i uspjesi u radu.

Velika pozornost i trud učinjeni su u realizaciji međunarodnog projekta Eko-škole (dva projektna dana i sve ostale planirane aktivnosti, a posebno i akcije sakupljanja starog papira i kartona u sklopu aktivnosti SDŽ). Eko svijest učenika i učitelja sve je više razvijenija, uspješno se uređuje školski okoliš, maslinik i unutrašnjost škole. Rezultati su zavidni.

Veliki dio vremena i obveza posebno je posvećen daljnjem uređenju i opremanju unutarnjeg i vanjskog školskog prostora, što je u velikoj mjeri vidljivo.

Nastavljeno je niz uspješnih i brojnih izvannastavnih aktivnosti, izvanškolskih aktivnosti (posebno u školskoj športskoj dvorani), kvalitetna djelatnost Školskog športskog društva ¨Salona¨ , Učeničke zadruge ¨Brnistra¨, realizacija niza projekata među kojima se posebno ističe projekt Stope Svetog Martina.

8.Ljudski čimbenik

Radna disciplina i izvršavanje obveza od strane učitelja su pozitivni. To se posebno odnosi na najveći dio učitelja koji su istinski zaljubljenici svoga poziva.

Pedagoška klima, kao i međuljudski odnosi u školi su izrazito pozitivni.

1. **REALIZACIJA NASTAVNOG PLANA I PROGRAMA –**

 **ANALIZA ODGOJNO-OBRAZOVNIH POSTIGNUĆA**

Godišnji plan i program rada škole te svi ostali planovi i programi obavljeni su kvalitetno i na vrijeme.

Svi oblici nastave obavljeni su u planiranom obimu i stručno zastupljeni, a ostvareno je 177 nastavnih radnih dana i 2 nenastavna radna dana.

Pedagoška dokumentacija je tijekom godine vođena potpuno i točno uz nadzor ravnatelja i drugih ovlaštenih osoba te je prisutan napredak u opisnom praćenju i ocjenjivanju učenika iako još ima slučajeva neažurnosti.

1. Planiranje i programiranje obavljeno je kvalitetno i na vrijeme. Na Učiteljskim vijećima i Razrednim vijećima raspravljalo se o zaduženjima učitelja, kalendaru rada škole, udžbenicima, organizaciji priredbi, rezultatima popravnih ispita, izvješća sa seminara, završetku školske godine i drugo.

2. Nastavni sadržaji prema nastavnom planu i programu su realizirani i nije bilo većih problema i teškoća.

Nije bilo odstupanja broja planiranih i ostvarenih nastavnih satova, pa i izborne nastave, dopunske, dodatne nastave i izvannastavnih aktivnosti u školi.

Uz redovnu nastavu ostvarena je i izborna nastava iz vjeronauka za 600 učenika u 28 RO (1. – 8. razred), informatike za 139 učenika u 11 skupina (5. – 8. razred), talijanskog jezika za 117 učenika u 7 skupina (4.- 8. razred).

U dopunskoj nastavi ostvareno je 916 sati sa 162 učenika, a u dodatnoj nastavi ostvareno je 1046sati sa 201 učenikom.

U izvannastavnim aktivnostima ostvareno je 1349 sati uz obuhvat 336 učenika.

U izvanškolskim aktivnostima uključeno je: 160 učenika nižih i 138 učenika viših razreda ili ukupno 298 učenika.

U produženom stručnom postupku poludnevnog boravka koji u našoj školi vodi Centar za odgoj - Split uključeno je 20 učenika od 1. do 8. razreda i to u dvije skupine što je značajan pomak jer je do početka školske godine 2006./2007. postojala samo jedna skupina

3. Upis u 1. razred

Na predupis djece za prvi razred za školsku godinu 2013./2014. prijavljeno je 100 djece.

U prvi razred upisano ih je ukupno 92 i to u tri razredna odjela u centralnoj školi i jedan u područnoj školi u Vranjicu.

4.Prolaznost učenika:

Na popravni ispit u lipanjskom roku upućeno je ukupno 23 učenika (s 30 negativnih ocjena) i to: a) iz jednog predmeta - 16 učenika

 b) iz dva predmeta - 7 učenika.

Zato što nisu položili ili pristupili ispitu u lipanjskom roku na polaganje popravnog ispita u kolovozu upućena su 4 učenika, svi iz jednog predmeta.

Na ponavljanje razreda nije upućen niti jedan učenik i prolaznost je u svim razredima 100%.

Broj negativnih ocjena prema nastavnim predmetima na popravnom ispitu u lipnju 2013. je slijedeći:

 - engleski jezik - 10 negativnih ocjena

 - matematika - 14 negativnih ocjena

 - povijest - 3 negativne ocjene

 - geografija - 2 negativne ocjene

 - fizika - 1 negativna ocjena.

5. Rezultati učenika na kraju školske godine:

A) Od ukupno 291 učenika od 1. do 4. razreda niti jedan učenik nije ocijenjen negativnom ocjenom. Opći uspjeh učenika bio je slijedeći:

odličan 167 učenika (57,4 %)

vrlo dobar 109 učenika (37,5 %)

dobar 15 učenika (5,2 %).

Srednja ocjena kod učenika iz svih nastavnih predmeta iznosi 4,45.

Ukupan broj izostanaka je 10 250 sati (svi opravdani), nema neopravdanih izostanaka, a po učeniku iznosi 35,2 sati.

A) Od ukupno 311 učenika od 5. do 8. razreda niti jedan učenik nije ocijenjen negativnom ocjenom. Opći uspjeh učenika bio je slijedeći:

odličan 76 učenika (24,4 %)

vrlo dobar 120 učenika (38,6 %)

dobar 110 učenika (35,4 %)

dovoljan 5 učenika (1,6 %).

Srednja ocjena kod učenika iz svih nastavnih predmeta iznosi 3,80.

Ukupan broj izostanaka je 20 315 sati (20 135 opravdanih), 180 sati neopravdanih izostanaka, a prosjek po učeniku iznosi 65,3 sati.

C) 602 učenika škole ostvarila su slijedeći uspjeh:

odličan 243 učenika (40,4 %)

vrlo dobar 229 učenika (38,0 %)

dobar 125 učenika (20,8 %)

dovoljan 5 učenika (0,8 %)

Srednja ocjena kod učenika iz svih nastavnih predmeta iznosi 4,17.

Ukupan broj izostanaka je 30 565 sati (30 385 opravdanih), 180 sati neopravdanih izostanaka, a prosjek po učeniku iznosi 50,77 sati.

6. Pedagoške mjere:

Zbog ometanja drugih učenika u učenju i praćenju nastave, ometanja učitelja u vrijeme održavanja nastave, neredovitog nošenja školskog pribora i opreme, izbjegavanja školskih obveza, neopravdanih izostanaka, agresivnog ponašanja izrečene su: 4 mjere pismene opomene razrednika, 4 mjere Ukora RV-a, 2 mjere Strogog ukora UV-a, koje na kraju školske godine nisu brisane.

Ove godine razredna vijeća su pohvalila 145 učenika (70 učenika od 1. do 4. razreda i 75 učenika od 5. do 8. razreda). Učiteljsko vijeće je nagradilo 21 učenika – uglavnom učenike osmog razreda koji su cjelokupno školovanje završili s odličnim uspjehom (19 učenika) i učenike koji su se posebno istaknuli u izvannastavnim aktivnostima, kulturnim i sportskim manifestacijama na raznim razinama (2 učenika).

7. Uspješnost odgojno-obrazovnog procesa

Rezultati ostvareni tijekom školske godine bili su vrlo dobri. Učenici su sudjelovali na svim natjecanjima na gradskoj razini, većini natjecanja županijske ili regionalne razine, pa i na državnoj razini. Na navedenim natjecanjima ostvareni su vrlo dobri rezultati koji su nešto lošiji od prošle godine (uvjerljivo najbolje po rezultatima), ali na razini prethodnih godina. Iskazano je zavidno znanje i interes učenika iz skoro svih područja i predmeta. To se posebno odnosi na natjecanja iz LIDRANA, geografije, povijesti, kemije, matematike, astronomije, informatike, talijanskog jezika, Sigurno u prometu, tehničke kulture, košarke, odbojke i dr.

Posebno treba istaknuti učenike: Petru Biuk (7.b) – sudionicu državne smotre LiDraNo – samostalni scenski nastup i Nikolu Ćurkovića (7.b) – osvojeno 15. mjesto na državnom natjecanju iz TK.

Učenici škole sudjelovali su svojim radovima na nizu smotri i natjecanja, a posebno se ističu: 15. pjesnička smotra ¨Ča-more-judi¨ na Šolti (učenica Lara Katić 6.a), likovni natječaj Hrvatske pošte za izbor novogodišnje marke, XI. Smotra učeničkih zadruga Dalmacije u Splitu, natječaj DUZS na temu ¨Katastrofe i snage zaštite i spašavanja¨ , izložbe u prigodi blagdana Sv. Kaja i Sv. Martina.

1. **PRIJEDLOG MJERA ZA STVARANJE ADEKVATNIJIH UVJETA RADA I**

 **MJERA ZA UNAPREĐIVANJE ODGOJNO-OBRAZOVNOG RADA**

1. Nastaviti i završiti postupak zemljišno-knjižnog upisa vlasništva terena škole u Vranjicu.
2. Nakon što je uspješno završen postupak zemljišno-knjižnog upisa vlasništva terena škole u Svetom Kaju započeti i završiti dobivanje uporabne dozvole objekta matične škole.
3. Raditi na izradi projekta dogradnje objekta škole (nove učionice, kabineti za učitelje, blagovaonica, informatička učionica, nova knjižnica i dr.) u skladu s Državnim pedagoškim standardom za osnovno školstvo.
4. Nastaviti s ostvarenjem projekta energetske učinkovitosti objekta matične škole.
5. Nastaviti s uređivanjem objekta matične i područne škole s ciljem unapređenja sigurnosnih, higijensko-sanitarnih i općenito radnih uvjeta rada učenika i zaposlenika škole.
6. Nastaviti realizaciju svih dosadašnjih projekata u koje je škola uključena (kroz GPPR škole i Školski kurikulum), kao i uključivanje u nove projekte.
7. Nastaviti s tehnološkim opremanjem škole i internetskim umrežavanjem objekata škole s ciljem unapređenja tog segmenta nastavnog procesa.
8. Unapređivati suradnju škole (učitelji, SRS, ravnatelj i drugi zaposlenici) s učenicima, roditeljima i širom lokalnom zajednicom.
9. Posebno raditi na usavršavanju znanja i sposobnosti mlađeg nastavnog kadra koji je sve zastupljeniji u školi.

Ravnatelj:

Đuro Baloević, prof.